text: صدر جمہوریہ نے کہا کہ لال بہادری شاستری سنسکرت ودیا پیٹھ نے گذشتہ 55 سالوں میں تعلیم و تحقیق اور اشاعت کے صحت مند روایت قائم کی ہے۔ انہوں نے کہا کہ وہ خوش ہیں کہ اس ودیا پیٹھ میں ماڈرن سائنس کا شعبہ ہے اور طلباء معاصر مضامین جیسے ماحولیاتی سائنس اور انسانی حقوق کی تعلیم حاصل کر رہے ہیں۔ انہیں یہ جان کر بھی خوشی ہوئی ہے کہ یہاں مرکز برائے کمپیوٹر اپلی کیشنز بھی ہے ۔ انہوں نے کہا کہ سنسکرت کو فروغ دینے کے لئے جدید ٹیکنالوجی کا استعمال کیا جانا چاہئے۔ اس سلسلے میں انہوں نے ودیا پیٹھ کی کوششوں کی ستائش کی ۔